**Nu te juca cu Tamisa, avertizează o nouă campanie pentru prevenirea accidentelor**

Un nou film educativ despre prevenirea accidentelor, cu un mesaj puternic, a fost lansat azi, în ajunul vacanței școlare și al Zilei mondiale pentru prevenirea înecului, marcată pe 25 iulie, pentru a avertiza copiii și părinții acestora asupra riscurilor asociate râului Tamisa, care este influențat de maree – de-a lungul întregului său traseu din centrul Londrei până in Essex și Kent.

Filmul de scurt metraj, numit **„Nu te apropia, nu intra, rămâi în siguranță”** face parte dintr-o campanie coordonată de Autoritatea Portuară a Londrei (PLA) având ca scop protejarea tinerilor și prevenirea accidentelor de înec în râul Tamisa. Scopul campaniei este de a evidenția riscurile ascunse asociate cu joaca, vâslitul sau înotul sau prea aproape de malul râului.

Tamisa este un râu influențat demaree și viteza curentului poate atinge aproape 8 km/h (5 mph). Cu toate că nu pare o viteză prea mare, este mai rapidă decât cea a oricărui înotător olimpic de elită – precum a campionului Michael Phelps, a cărui viteză maximă era de aproape 7,2 km/h (4.5 mph).

De aceea este atât de periculoasă intrarea în apele Tamisei. Până în prezent, în acest an, Serviciul Salvamar (RNLI - Royal National Lifeboat Institution) a intervenit în aproape 1.250 de apeluri de urgență de-a lungul Tamisei.

În fiecare an auzim povești cutremurătoare despre persoane care intră în Tamisa și din păcate își pierd viața. De obicei, astfel de incidente se întâmplă în lunile calde, când râul pare calm și îmbietor, dar în adâncuri curenții sunt puternici, temperatura apei este periculos de scăzută, iar malurile și albia râului sunt imprevizibile, cu pante abrupte, suprafețe alunecoase și schimbări bruște de adâncime.

De fapt, în zilele caniculare numărul înecurilor accidentale la nivel național este de trei ori mai mare decât în zilele obișnuite de vară.

**Robin Mortimer, Directorul Executiv al Autorității Portuare a Londrei, spune:** *„Râul Tamisa influențat de maree este un loc frumos, emblematic, dar nu este un loc de joacă. Sub suprafața sa se ascunde un râu influențat de maree, rapid, care ar putea depăși abilitățile și celor mai buni înotători din lume.”*

**Căpitanul șef al Autorității Portuare a Londrei, James Stride, transmite un mesaj clar:** *„În fiecare vară, un pas greșit poate duce la pierdere de vieți sau la o schimbare profundă a acestora. Așa ca nu vă jucați cu Tamisa: nu vă apropiați de margine, nu intrați în apă și rămâneți în siguranță.”*

**Liderul Siguranței Apelor al RNLI, Guy Addington, spune:** *„ În cadrul RNLI, prioritatea noastră este de a ajuta oamenii să se bucure de apă în condiții de siguranță. De aceea susținem pe deplin mesajul Autorității Portuare a Londrei: nimeni nu ar trebui să înoate sau să intre în Tamisa influențată de maree. Este un râu periculos, rapid și activ. Cel mai sigur ar fi să evitați complet intrarea în apă. Dacă doriți să înotați, mergeți la o plajă supravegheată, unde condițiile sunt monitorizate.”*

*„Dacă se întâmplă să cădeți în apă, aplicați metoda „Plutește pentru a trăi”. Înclinați-vă capul pe spate, cu urechile sub apă. Relaxați-vă și încercați să respirați normal. Mișcați-vă mâinile și picioarele ușor ca să vă mențineți pe linia de plutire. Nu este o problemă dacă vi se scufundă picioarele – fiecare corp plutește diferit. Dacă faceți acest lucru, vă veți da șansa de a va odihni și de a vă regla respirația. Apoi puteți striga după ajutor sau înota către mal.”*

Campania a fost lansată în ajunul începerii vacanței școlare, o perioadă când tinerii sunt mai puțin supravegheați sau sunt tentați să caute locuri unde să se răcorească.

Autoritatea Portuară a Londrei (PLA) colaborează strâns cu școlile locale, consiliile locale și echipele centrelor de asistență pentru tineri și le oferă un set de instrumente conceput pentru răspândirea mesajului și protejarea tinerilor, prin creșterea gradului de conștientizare a pericolelor reale pe care le prezintă râul.

Pentru mai multe detalii ori pentru a viziona filmul, accesați pagina web sau linkul campaniei Autorității Portuare a Londrei (PLA).

Pentru cei ce doresc să se bucure de Tamisa în siguranță, site-ul web al Autorității Portuare a Londrei (PLA) pune la dispoziție informații utile despre numeroase oportunități de lecții de navigație, canotaj, plimbări pe trasee riverane și înot în Londra, Kent și Essex.

Mai mult decât atât, în fiecare an, programul Active Thames (Tamisa Activă) organizat de PLA ajută mii de oameni să ia parte în condiții de siguranță la activități pe sau lângă Tamisa. Pentru mai multe detalii accesați aici: <https://pla.co.uk/water-safety>

**FINAL**

**Note pentru editor**

Există regulamente care interzic înotul în Tamisa, la est de Putney. Pentru că râul curge către vest și în interior, este nevoie de prudență în gestionarea activităților și înotului în râu.

**Autoritatea Portuară a Londrei (PLA)**

Autoritatea Portuară a Londrei (PLA) care are grijă de 95 de mile din râul influențat de maree Tamisa, lucrează pentru a menține utilizatorii comerciali și de agrement în siguranță, protejează și îmbunătățește mediul și promovează utilizarea râului pentru comerț și călătorii. Ca port cu un statut de organism statutar independent, PLA nu are acționari și funcționează în beneficiul clienților și al părților interesate, acum și în viitor.

[Port of London Authority (pla.co.uk)](https://www.pla.co.uk/)